
                                                 Съгласувал и одобрил:
                                                     Васко Стоилков –
                                                       председател на УС на МИГ




ПРАВИЛА
ЗА ИЗВЪРШВАНЕ НА МОНИТОРИНГ НА СВОМР 
НА МИГ СЛИВНИЦА - БРЕЗНИК



[bookmark: _Hlk226374696]      Правилата за извършване на мониторинг на СВОМР на МИГ Сливница - Брезник се изготвят на основание чл. 33, ал.3 от ПМС 494 от 2024г. и т.7.4 от Стратегията за ВОМР на МИГ Сливница – Брезник.
      Правилата за извършване на мониторинг са създадени с цел систематично проследяване на изпълнението на основните параметри на Стратегията за водено от общностите местно развитие (СВОМР) на МИГ „Сливница - Брезник“, включително постигането на целите, приоритетите и индикаторите за резултат. Те осигуряват управленски контрол, идентифицират необходимостта от корективни действия и гарантират съответствие с нормативната уредба.

              I. Структура на управление и отговорности
         1. Общо събрание - Най-висшият орган на управление, който одобрява стратегията и взема стратегически решения, включително за коригиращи действия. Общото събрание задава приоритетите и посоката на работа на управляващия орган и отговаря за оценката на работата му.
         2. Управителен съвет (УС) - отговаря за оперативното управление на МИГ, управлението на ресурсите, координацията на дейностите и изпълнението на решенията на Общото събрание. 
         3. Изпълнителен директор:
                  •	Ръководи екипа на МИГ и отговаря за ежедневната оперативна дейност.
                  •	Координира всички дейности по изпълнение на СВОМР, контролира събирането на данни, организира срещи и събития, осигурява комуникацията с партньори и заинтересовани страни.
                 •	Изготвя доклади до Управителния съвет.

         4. Експерти по прилагане на СВОМР:
                 •	Притежават необходимите знания, опит и компетенции за ефективна работа в рамките на местното развитие.
                 •	Предоставят техническа и експертна подкрепа при реализацията на СВОМР, административно обслужване на процесите по подбор и изпълнение на проекти, консултации и информация на кандидатите и бенефициентите.
                 •	Събират, анализират и представят данни, необходими за мониторинг и отчетност.
                 •	Организират обществени събития, обучения и информационни кампании.
                 •	Сътрудничат с Управителния съвет и Общото събрание при изпълнение на оперативни и стратегически задачи.

       5. Комисия за подбор на проектни предложения (КППП)
                •	Назначава се от Председателя на УС и оценява проектните предложения (с изключение на тези, подадени от МИГ) според тяхната жизнеспособност, въздействие и съответствие с целите на стратегията.
                •	Съставът на комисията гарантира пълна прозрачност и обективност, включва председател и секретар – вътрешни експерти без право на глас, и нечетен брой редовни и резервни членове с право на глас.
                •	Не по-малко от 1/3 от членовете с право на глас са членове на Общото събрание на МИГ.
                •	Външните експерти-оценители се избират след конкурс по Закона за обществените поръчки или от списъка по чл. 15 от Постановление № 23 на Министерския съвет от 2023 г., като трябва да притежават необходимата квалификация и опит съобразно вида на оценяваните проекти и да не са участвали в оценка на стратегията за ВОМР.
                •	КППП изготвя оценителен доклад до изпълнителния директор на ДФЗ, който се одобрява от Управителния съвет на МИГ в срок до 10 работни дни от приключване на работата на комисията.
 
          II. Взаимовръзка между органите и отчетност
      Изпълнителният директор - организира и контролира работата на експертите по прилагане на СВОМР. Докладва на Управителния съвет за напредъка на СВОМР и за резултатите от работата на МИГ. 
       Управителният съвет (УС) - предоставя редовни отчети за напредъка на изпълнението на СВОМР, като изисква регулярни доклади и информация за финансовото състояние от Изпълнителния директор. Получава регулярни отчети и анализи от Изпълнителния директор относно напредъка на СВОМР; Проверява изпълнението на финансовите и административните задължения; Одобрява оценителния доклад на КППП; Докладва на Общото събрание резултатите от проверките и напредъка на стратегията.
        Общо събрание (ОС) - определя приоритетите и стратегическата насоченост на дейността на МИГ; Провежда оценка на работата на Управителния съвет и изпълнителния екип; Приема предложения за промени и актуализация на стратегията; Осигурява легитимност и контрол чрез решения, основани на прозрачност и колективна отговорност.
         Ефективното сътрудничество между служителите и органите на управление е съществено за постигане на целите. Добрата координация позволява навременно планиране, изпълнение и спазване на сроковете.

         III. Индикатори за мониторинг и оценка
        МИГ „Сливница - Брезник“ прилага набор от измерими, конкретни и съобразени с целите на СВОМР индикатори:
           - Финансови: усвоени средства, съотношение на разходите спрямо бюджета, брой на подкрепени стратегии за „умни села“;
           - Процедурни: брой подадени и одобрени проекти, проведени консултации.
           - Социални: лица, обхванати от дейности за социално включване, намалена безработица, участници в обучения.
          - Резултатни: нови работни места, подкрепени предприятия, достъп до услуги и инфраструктура.

          IV. Процес на мониторинг
Екипът на МИГ „Сливница – Брезник “:
[bookmark: _Hlk226377208][bookmark: _Hlk226377314]              •	  Изготвя план за мониторинг и оценка на сключените договори.
              •      На всяко шестмесечие изготвя текущи доклади към УС за проведения мониторинг и оценка на сключените договори.
              •	Събира и поддържа актуална информация чрез анкети, проучвания, срещи с общността.
              •	Анализира текущото състояние с цел гарантиране на съответствие с целите и приоритетите на СВОМР.
              •	Провежда прозрачни процедури за оценка на проектни предложения, които избягват възможността за конфликт на интереси, гарантират, че решенията не се доминират от която и да е страна и осигуряват надлежно документиране на процеса.
              •	Извършва мониторингови посещения за проследяване реалното изпълнение на дейности и удостоверяване предоставянето на услуги и инвестиции.
             •	Изготвя тримесечни доклади при подаване на заявка за плащане и годишен доклад за изпълнение на СВОМР по образец. Годишният доклад се одобрява от колективния управителен орган и след това от колективния върховен орган на МИГ. В срок до 15 февруари на следващата календарна година одобрения от ОС на МИГ Годишен доклад за отчитане изпълнението на стратегията за ВОМР се представя на УО на СПРЗСР за съгласуване.

           V.   Оценка на изпълнението
        Оценката на изпълнението на Стратегията за ВОМР на МИГ „Сливница - Брезник“ се осъществява ежегодно през целия период на изпълнение. Тази дейност се възлага на външен и независим оценител, чиято задача е да предостави обективен преглед на извършеното от МИГ, анализирайки постигнатите резултати спрямо заложените цели. Оценката включва също така извеждане на заключения и формулиране на препоръки за повишаване на ефективността на стратегията. Чрез този процес се разпознават факторите, допринесли за успеха или предизвикали затруднения, оценява се устойчивостта на резултатите и се идентифицират добри практики, които могат да бъдат надграждани. В случаите, когато резултатите не отговарят на очакванията, се пристъпва към адаптиране на стратегията. Това може да включва преразглеждане на прилаганите подходи, актуализиране на мерките, целите и приоритетите, както и преоценка на ресурсното обезпечение. В този процес ключова роля има обратната връзка от местната общност и заинтересованите страни, която подпомага пригаждането на стратегията към нововъзникнали предизвикателства и потребности. Предложенията за промени се обсъждат и приемат от Общото събрание на МИГ, по инициатива на Управителния съвет. За да се гарантира прозрачност и ангажираност на общността, отчетите за напредъка и взетите решения се публикуват на официалната интернет страница на МИГ „Сливница - Брезник“ и/или се представят по време на редовни срещи с местните заинтересовани страни.

[bookmark: _Hlk226377352]        VI.  Принципи на управление и устойчивост 
          Всички действия, решения и резултати се документират и публично съобщават; Използват се онлайн канали и обществени форуми за представяне на напредъка; Поддържа се постоянна комуникация с местните заинтересовани страни.

           VII. Ангажираност и участие на общността 
           Общността играе ключова роля чрез обратна връзка, участия в консултации и наблюдение на дейностите. Стратегията се адаптира според нуждите и предизвикателствата, идентифицирани чрез взаимодействие с местните хора.

             VIII. Съответствие с нормативната уредба
             Всички дейности се осъществяват съгласно условията по Споразумението за изпълнение на СВОМР и действащата нормативна рамка. Това е задължение и отговорност както на изпълнителния екип, така и на управителните органи на МИГ „Сливница – Брезник“.
  
            IX. Отговорност и контрол за изпълнението на Правилата за извършване на мониторинг на СВОМР на МИГ
 
[bookmark: _Hlk226378188]      Правилата за извършване на мониторинг на СВОМР на МИГ Сливница - Брезник са разработени така, че да позволят на МИГ да управлява стратегията за Водено от общностите местно развитие ефективно, да гарантира устойчивост на резултатите и да подобрява качеството на живот на населението от територията на МИГ „Сливница - Брезник“.
       Отговорност за изпълнението на Правилата за извършване на мониторинг на СВОМР на МИГ Сливница - Брезник носи Изпълнителния директор на МИГ Сливница – Брезник. Контролът на Правилата за извършване на мониторинг на СВОМР на МИГ Сливница - Брезник се осъществява от УС на МИГ Сливница – Брезник.


Изготвил:
Венцислав Димитров
Изпълнителен директор 
МИГ Сливница-Брезник

Гр. Сливница
20.03.2026г.
		
                               Сдружение „Местна инициативна група Сливница - Брезник”,
2200 гр.Сливница, пл. „Съединение” № 1,  тел: 0887431215 ,
e-mail: info@mig-sb.org, web: www.mig-sb.org

